
Grozījumi Šengenas informācijas sistēmas darbības likumā
Izdarīt Šengenas informācijas sistēmas darbības likumā (Latvijas Republikas Saeimas un Ministru Kabineta Ziņotājs, 2007, 14. nr.; Latvijas Vēstnesis, 2013, 6. nr.; 2015, 118. nr.; 2018, 225. nr.; 2021, 193. nr.) šādus grozījumus:
1. Papildināt 7. pantu ar devīto, desmito un vienpadsmito daļu šādā redakcijā:
"(9) Lēmumu par ziņojuma iekļaušanu Sistēmā par Regulas 2018/1862 32. panta 1. punkta "d" vai "e" apakšpunktā minēto personu attiecībā uz liegumu tai izceļot no Latvijas Republikas, lai draudu novēršanas nolūkā uz laiku aizsargātu, pieņem Valsts policijas priekšnieka pilnvarotais darbinieks.
(10) Lēmumu par ziņojuma iekļaušanu Sistēmā par Regulas 2018/1862 32. panta 1. punkta "d" apakšpunkta "ii" vai "iii" apakšpunktā minēto personu attiecībā uz liegumu tai izceļot no Latvijas Republikas, lai draudu novēršanas nolūkā uz laiku aizsargātu, pieņem iekšlietu ministrs.
(11) Tiesas lēmums par aizliegumu bērna izvešanai no valsts ir uzskatāms par lūgumu Regulas 2018/1862 32. panta 1. punkta "c" apakšpunkta izpratnē un ir pamats attiecīga ziņojuma iekļaušanai Sistēmā."
2. 9. panta pirmajā daļā:
aizstāt 2. punktā vārdus "piektajā un sestajā daļā" ar vārdiem "piektajā, sestajā, devītajā un vienpadsmitajā daļā";
aizstāt 4. punktā vārdus "septītajā un astotajā daļā" ar vārdiem "septītajā, astotajā un desmitajā daļā";
aizstāt 5. punktā vārdus "septītajā un astotajā daļā" ar vārdiem "septītajā, astotajā un vienpadsmitajā daļā".
3. 14. pantā:
svītrot otrajā daļā vārdus "Ceļu satiksmes drošības direkcijai un";
papildināt pantu ar 2.1 daļu šādā redakcijā:
"(21) Ceļu satiksmes drošības direkcijai ir tiesības piekļūt Sistēmā iekļautajiem ziņojumiem saskaņā ar Regulas 2018/1862 45. panta 1. punktu un 46. panta 1. punkta "a" un "b" apakšpunktu, vienīgi lai pārlūkotu attiecīgos ziņojumus."
4. Papildināt pārejas noteikumus ar 7. punktu šādā redakcijā:
· "7. Šā likuma 7. panta devītā, desmitā un vienpadsmitā daļa un grozījumi šā likuma 9. panta pirmās daļas 2. punktā par vārdu "piektajā un sestajā daļā" aizstāšanu ar vārdiem "piektajā, sestajā, devītajā un vienpadsmitajā daļā", 4. punktā par vārdu "septītajā un astotajā daļā" aizstāšanu ar vārdiem "septītajā, astotajā un desmitajā daļā" un 5. punktā par vārdu "septītajā un astotajā daļā" aizstāšanu ar vārdiem "septītajā, astotajā un vienpadsmitajā daļā" stājas spēkā dienā, ar kuru piemērojama Regula 2018/1862. Iekšlietu ministrija pēc tam, kad Eiropas Komisija pieņēmusi lēmumu saskaņā ar minētās regulas 79. panta 2. un 5. punktu, nosūta attiecīgu paziņojumu publicēšanai oficiālajā izdevumā "Latvijas Vēstnesis"."

